Բիլլ Կոխ

Ուիլյամ Բիլլ Կոխ () ամերիկացի միլիարդատեր, բիզնեսմեն, նավասպորտի վարպետ և կոլեկցիոներ։ Նրա նավը զբաղեցրել է առաջին հորիզոնական 1992 թվականի ամերիկայի գավաթում։ Ֆորբս ամսագիրը 2019 թվականին նրա կարողությունը մաքուր արժեքը գնահատել է 1,8 միլիարդ ԱՄՆ դոլար։

Սկզնական տարիներ 

Բիլլը հանդիսանում է Մերի Կլեմենտինի և Koch Industries-ի հիմնադիրն է Ֆրեդ Կոխի որդին։ Սովորել է Ինդիանա նահանգի Կալվերի զինվորական ակադեմիայում։ Մասաչուսեթսի տեխնոլոգիական ինստիտուտում ստացել է բակալավրի, մագիստրոսի և քիմիական մեքենաշինության դոկտորի աստիճան։ Դեյվիդ Կոխը (1940-2019) նրա երկվորյակ եղբայրն էր։ Նրա մյուս երկու եղբայրներն են Ֆրեդերիկ Կոխը (1933-2020) և Չարլզ Կոխը (ծնվել է 1935 թվականին)։

Աշխատանքային գործունեություն 
Սկզբում Բիլլ Կոխը աշխատում էր իր ընտանիքիան պատկանող ընկերությունում, որտեղ նա պատասխանատու էր «Koch Industries»-ի քիմիկատների առևտրի շուկա մուտք գործելու համար։ Նա և իր ավագ եղբայր Ֆրեդերիկը ժառանգել են «Koch Industries»-ի ակցիաներից։ 1983 թվականին նրանք իրենց մասնաբաժինը վաճառել են իրենց եղբայրներ Չարլզին և Դևիդին 800 միլիոն ԱՄՆ դոլարով։ «Koch Industries»-ից հեռանալուց հետո Բիլլը դարձավ Oxbow Group-ի հիմնադիրը և նախագահը։ Ընկերությունը զբաղվում էր էներգետիկայի զարգացմամբ, որը տեղակայված էր Ֆլորիդա նահանգի Ուեսթ Պալմ Բիչ քաղաքում։

Ամերիկայի Գավաթ 
1992 թվականին Բիլլ Կոխը հաղթել է Ամերիկայի գավաթում «America 3» նավով, հաղթելով «Il Moro Challenge» իտալական թիմին։ Կոխը ինչպես հաղորդվում է ծախսել է ավելի քան 65 միլիոն դոլլար մրցավազքին մասնակցելու համար, և չնայած որ նա համարվում է սիրողական մարզիկ, անձամբ ներգրավվել էր «America 3» թիմի կազմում, որը ղեկավարում էր փորձառու նավապետ Բադդի Մալդժեսը։

1993 թվականին Բիլլ Կոխի անունը ավելացվել է Ամերիկայի գավաթի փառքի սրահում, իսկ 2018 թվականի առագաստային սպորտի ազգային փառքի սրահ։

Կոլեկցիոներ 
Կոխը հանդիսանում է արվեստի և գինու կոլեկցիոներ։ Նա հայտնի է նրանով, որ մի քանի դատական հայց է տվել գինու վաճառքով զբաղվողներ դեմ կեղծ և ոչ լիցենզավորված գինի վաճառելու համար, առաջին հերթին այդ հայցերը Հարդի Ռոդենստոկի դեմ էր, ով վաճառում էր Թոմաս Ջեֆերսոնին պատկանող գինիները։

2011 թվականին աճուրդում ձեռք է բերել հայտնի հանցագործ Բիլլի Քիդի նկարը 2․3 միլիոն ԱՄՆ դոլարով։

Անձնական կյանք 
1994 թվականին Կոխը ամուսնացել է Ջոան Գրանլուդի հետ։ Նրանք ունեցել են տղա՝ Վյատ։ Ամուսնությունը ավարտվել է ամուսնալուծությամբ։ 

2005 թվականին Կոխը ամուսնացել է Բրիդջիտ Ռունի (ծնված 1962 թվականին) հետ։ Զույգ ունեցել է աղջիկ Քեյթլին անունով։ Կոխի ընտանիքը բնակվում է Պալմա Բիչում՝ Ֆլորիդա։

Ծանոթագրություններ

Գրականություն